GiliGold/VAD_KnessetCorpus huggingface dataset:
צחי הנגבי: הבנתי את רוח הדברים ואני מציע שאנחנו נקבל החלטה שיש בה שני חלקים: האחד, אנחנו מאשרים את המלצת הוועדה הציבורית; שחלק שני, אנחנו פונים ליושב-ראש הכנסת, שהוא למעשה האיש המופקד על הקשר עם הוועדה הציבורית, לבקש פגישה דחופה עם חברי הוועדה הציבורית ונציגים של ועדת הכנסת – יושב-ראש הכנסת, אני וכל מי שירצה מהוועדות הלא קבועות ליטול חלק בעניין – כדי לנסות לשכנע אותם לקבל החלטה נוספת שנוגעת לוועדות הלא קבועות בפרק הזמן שנותר עד לסיום תקופת כהונתם.
צחי הנגבי: האם ההחלטה הזאת מקובלת?
אורי מקלב: בעקרון ההחלטה הזאת מקובלת מאוד.
אורי מקלב: התלבטתי אם לדבר או לא אחרי הדברים שלך.
אורי מקלב: אחרי שאני מרגיש שבכל אופן הדברים שלך נשארים כרושם בביקורת שביקרת את הדברים שלנו – אתה אדם הגון מאוד – אני חושב שהם לא היו נכונים במקרה הזה.
אורי מקלב: זה יצר רושם כאילו אנחנו דרשנו לעצמנו.
אורי מקלב: היטב בארנו את הדברים שלא בקשנו לעצמנו.
אורי מקלב: גם כשמדברים על עוד עוזר לוועדה כמו פניות ציבור, הבקשה היא לא כצ'ופר - - -
צחי הנגבי: לא דיברתי בכלל על הוועדות הלא קבועות, דברתי על מה שהיה מעבר.
אורי מקלב: זה הדבר הראשון, יכול להיות שדברו על שכר עוזרים בדרך אגב, אמרו הפוך – רוצים מקסימום עובדים כדי לתת לציבור יותר.
אורי מקלב: אבל תסלח לי, היושב-ראש, גם כשכיוונת את זה כלפי האופוזיציה זה לא היה הוגן.
אורי מקלב: אנחנו מאוד מעריכים אותך, אנחנו יודעים שלא התכוונת, אבל תסלח לי שאני בכל אופן רוצה להגיד את זה - -
צחי הנגבי: מאה אחוז.
אורי מקלב: - - זה שהייתה נוכחות ניכרת של האופוזיציה בוועדה בתחילת הדברים, זה עדיין לא אומר שהאופוזיציה כיוונה את הדברים – דברו גם מהקואליציה וגם מהאופוזיציה - - -
יצחק הרצוג: בגלל שאנחנו חרוצים ומגיעים - - -
מיכל רוזין: על המכתב שלי גם חתומות עדי קול ואורלי לוי שמפאת שעה הן לא הגיעו.
צחי הנגבי: אני מודיע לפרוטוקול שלא התכוונתי לפגוע באופוזיציה.
צחי הנגבי: התכוונתי שכולנו נמנע מביקורת ציבורית שיכולה להיות מופנית כלפינו, אופוזיציה וקואליציה.
צחי הנגבי: הדברים גם נאמרו בגלל שראיתי שיש פה כבר רצון לקיים דיון כולל בסוגיות רבות כמו מספר חברי הכנסת.
צחי הנגבי: אני חושב שזו טעות.
צחי הנגבי: זה דבר שאסור לנו לעשות בתקופה הזאת.
עליזה לביא: לא דיון – אמרתי שזה המצב.
צחי הנגבי: אני יוכל להבין את המצוקה, אני באמת חווה אותה כבר עשרות בשנים, קשה מאוד לעבוד.
צחי הנגבי: אבל אני יודע גם איך הציבור מגיב כשאנחנו עוסקים בנושאים מוצדקים.
צחי הנגבי: לא לחינם הכנסת הרחיקה עצמה מהעניין הזה.
צחי הנגבי: הייתי מבקש מארבל לתת פה סקירה על הטכניקה, אבל זה יהיה אחרי ההצבעה - - -
<ארבל אסטרחן: צריך להגיד על מה מצביעים.
<ארבל אסטרחן: להקריא את ההחלטה ולהסביר אותה.
צחי הנגבי: כן, את יכולה להקריא.
<ארבל אסטרחן: המלצת הוועדה הציבורית קובעת שיושבי-ראש 12 הוועדות הקבועות של הכנסת שמנויות בסעיף 100 לתקנון הכנסת, יושבי- הראש יהיו זכאים לעוזר פרלמנטרי מקצועי נוסף.
<ארבל אסטרחן: התחילה של ההחלטה תהיה היום, ביום קבלתה, זאת אומרת שמהיום יוכלו העוזרים הנוספים לחתום על חוזים ולהתחיל לעבוד.
<ארבל אסטרחן: היא תהיה בתוקף עד תום כנס הקיץ של הכנסת בשנת 2015.
<ארבל אסטרחן: המועד המדויק עוד לא נקבע, הוא ייקבע על-ידי ועדת הכנסת בבוא העת.
צחי הנגבי: הסעיף הנשי יהיה: ועדת הכנסת מבקשת מיושב-ראש הכנסת לכנס בדחיפות מפגש בין נציגי ועדת הכנסת לבין חברי הוועדה הציבורית לדיון בשאלת קביעת הזכות לעוזר נוסף ליושב-ראש הוועדות הלא קבועות, המיוחדות.
צחי הנגבי: בעד אישור המלצת הוועדה הציבורית – רוב
צחי הנגבי: נמנעים – מיעוט המלצת הוועדה הציבורית לקביעת שכר ותשלומים אחרים לחברי הכנסת בנושא: "עוזר פרלמנטרי נוסף ליושבי ראש ועדות הכנסת הקבועות", נתקבלה.
צחי הנגבי: עבר פה אחד.
יצחק הרצוג: - - - פשוט עצבן אותי.
אורי מקלב: דברנו על כך שהעוזר, למה רק שנתיים?
אורי מקלב: דברתי בשביל האופוזיציה?
יצחק הרצוג: ברור שלא.
יצחק הרצוג: יותר מזה, היה כתוב פה שזה ייבחן - - -
אורי מקלב: - - - אדוני היושב-ראש - - -
צחי הנגבי: אני דברתי עם גרונאו – הם במצוקה אחרת.
צחי הנגבי: צריכים להבין גם אותם, תפקידם הוא לנסות למנוע תוספות - - -
אורי מקלב: אבל הדברים שלך מאוד פגעו פה - - -
יצחק הרצוג: כן, זה היה קצת - - -
צחי הנגבי: אני מניח שכולם יתגברו.
יצחק הרצוג: אומרת לך יפעת שהיא מעלה נושא שכואב לה – איפה היא תעלה אותו?
צחי הנגבי: אמרתי לכם שלדעתי זו טעות להעלות את זה.
צחי הנגבי: יש דברים שלא טוענים.
יפעת קריב: אני חייבת להגיד לך, אחרי שסיימנו את הדיון, השאלה שלי היא לא עוזר שלישי או לא עוזר שלישי - -
צחי הנגבי: ברור, זאת לא הבעיה - - -
יפעת קריב: - - אלא המקצועיות של חברי הכנסת.
יפעת קריב: תפתח את הפייסבוק של כולנו או קח את האתר שלי בכנסת, תכנס לכתובת האימייל שלי – אחרי שאני עונה על 100 פניות עד 03:00 לפנות בוקר, בפנייה ה-101 תוקפים אותי: את לא עונה לאף אחד.
יפעת קריב: ועוד אומרים לי יותר מזה - - -
יצחק הרצוג: Welcome to the club.
יפעת קריב: - - את יושבת בבתי קפה.
יפעת קריב: אבל למה אני יושבת בבית קפה?
יפעת קריב: כי אין לי משרד במרכז הארץ.
צחי הנגבי: יפעת, אם אנחנו נאשר פה תנאי עבודה יותר טובים לח"כים, יתקפו אותך בפייסבוק - - -
יפעת קריב: לא רוצה תנאי עבודה יותר טובים, אני לא רוצה תנאי עבודה יותר טובים.
מיכל רוזין: לא תנאי עבודה – אלו כלי עבודה.
מיכל רוזין: אלו שני דברים שונים.
צחי הנגבי: אם נאשר פה כלי עבודה שעולים כסף, מבחינה ציבורית יתקפו אותך בפייסבוק פי 100.
צחי הנגבי: אבל זאת זכותך, אם תרצי לקיים דיון על זה – אנחנו נעשה דיון על זה, אין לי בעיה.
צחי הנגבי: אני רק הזהרתי אותך מהמשמעויות של דיון כזה.
יפעת קריב: אני יודעת שאתה מזהיר, אבל אני אומרת שזאת לא השאלה, זה לא הדיון – הוועדה הבאה שתבדוק את הנושא המקצועי, זה מה שאני אומרת.
יצחק הרצוג: מה שהוא אומר – עכשיו אפשר להגיד לא לפרוטוקול?
צחי הנגבי: אין פה "לא לפרוטוקול", זאת הבעיה, לכן כולנו זהירים.
צחי הנגבי: אבל בואו נמשיך, אפשר לעשות על זה דיון נוסף.
אורי מקלב: אני הייתי פה ב-08:30 אחרי תפילה.
יצחק הרצוג: אנחנו ראשונים פה.
צחי הנגבי: אורי, תעזור לי לסיים.
צחי הנגבי: רבותי, קבלתי בקשה מיוחדת מחברת כנסת שלא הצליחה להגיע ב-08:30, איילת שקד, שביקשה שיותר לא יקבעו ישיבות בשעות האלה.
יפעת קריב: אני אימא ל-4 ילדים - - -
אורי מקלב: מהקואליציה או מהאופוזיציה, מאיפה היא?
צחי הנגבי: מהקואליציה.
אורי מקלב: מהקואליציה.
אורי מקלב: האופוזיציה היו כאן
אורי מקלב: ב-08:30 אפילו שהיא לא צריכה להתפלל – אני מתפלל.
צחי הנגבי: אני מתחייב שככל האפשר לא נעשה את זה ב-08:30, אני באמת גר קרוב, זאת לא חוכמה.
צחי הנגבי: את סעיף ג' אתם מכירים – הוא החוק שעסקנו בו והוא עבר בקריאה טרומית.
צחי הנגבי: מטרתו לאפשר ליושב-ראש ועדת החוץ והביטחון לעמוד בראש הוועדה המשותפת ושאפר יהיה כבר להקים אותה.
צחי הנגבי: זה בהסכמה עם כלל הסיעות.
צחי הנגבי: בעד אישור סעיף 3 בסדר היום – פה אחד
צחי הנגבי: נמנעים – אין הצעת חוק יסודות התקציב (תיקון - יושב ראש הוועדה המשותפת לתקציב הביטחון) (הוראת שעה), התשע"ג-2013, נתקבלה.
צחי הנגבי: החוק אושר פה אחד.
צחי הנגבי: נא להקריא אותו, שלוש שורות.
<ארבל אסטרחן: זאת הוראת שעה לחוק יסודות התקציב שאומר שבתקופה שמיום תחילתו של החוק, כשהוא יפורסם, ועד יום ט' בטבת תשע"ה, 31 בדצמבר 2014, יקראו את חוק יסודות התקציב כך שבסעיף 18(א) שהיום אומר שתהיה ועדה משותפת של ועדת הכספים וועדת החוץ והביטחון, במקום זה יאמר: "ועדת החוץ והביטחון וועדת הכספים", כך שיו"ר הוועדה המשותפת יהיה מקרב חברי ועדת החוץ והביטחון.
אורי מקלב: בפעם הקודמת זה היה מוועדת הכספים?
צחי הנגבי: בשבע השנים האחרונות הוא היה מוועדת החוץ והביטחון.
אורי מקלב: אז למה צריך את התיקון הזה?
<ארבל אסטרחן: מפני שהתקנון תוקן.
צחי הנגבי: עשו איזה תיקון – היית בדיון פה.
יצחק הרצוג: היה דיון קודם על זה.
<ארבל אסטרחן: תקנון הכנסת תוקן ואמר שהיו"ר יהיה מהוועדה ששמה נזכר ראשון.
אורי מקלב: אני שואל רק כדי ללמוד, לא כי זה עקרוני.
צחי הנגבי: זה כבר אושר.
יריב לוין: על סדר יומנו סדרי דיון משולב בצווים הבאים כפי שהציעה ועדת הכספים: צו מס ערך מוסף (שיעור המס על עסקה ועל יבוא טובין) (תיקון), התשע"ג-2013, וצו מס ערך מוסף (שיעור המס על מלכ"רים ומוסדות כספיים) (תיקון), התשע"ג-2013.
דוד רותם: זה התוספת אחוז?
יריב לוין: באתי בדברים עם האופוזיציה, עם חבר הכנסת הרצוג.
יריב לוין: סיכמנו שבהסכמה בין הקואליציה - - -
אברהם מיכאלי: הרצוג מנהל לבד את האופוזיציה?
יריב לוין: אני לא יודע, אני יודע שהוא המוסמך לדבר בשמה.
יריב לוין: סוכם שיהיה דיון משולב בשני הדברים, ומשך זמן הדיבור שיינתן לכל דובר יהיה חמש דקות במקום שלוש דקות.
אברהם מיכאלי: זה אישי?
יריב לוין: כן, אישי.
יריב לוין: הדיון הזה הוא אישי.
יריב לוין: זה היום.
אברהם מיכאלי: על שני הצווים חמש דקות?
יריב לוין: יחד.
<ארבל אסטרחן: זה המשמעות של דיון משותף.
ארבל אסטרחן: במקום שלוש ושלוש יהיה דיון משולב עם חמש דקות, וההצבעות כמובן נפרדות בסופו על כל אחד משני הצווים.
אברהם מיכאלי: הערכת שעות.
יריב לוין: זה תלוי בכם אם תרשמו או לא.
אברהם מיכאלי: אם יש 50 כפול 5 זה בערך - - -
יריב לוין: זה לא יהיה 50 אף פעם.
יריב לוין: יש 40, נניח.
יריב לוין: 40 כפול 5 - יכול להיות 4 שעות דיון.
יריב לוין: בין 3 ל-4 שעות דיון.
אברהם מיכאלי: אני שומע שלשכת עורכי-הדין לקחו את אנשי הקואליציה לאילת.
אברהם מיכאלי: יש קיזוזים לפי זה, לא?
יריב לוין: אני מניח שאין.
יריב לוין: רבותי, הצבעה.
יריב לוין: מי בעד אישור ההצעה?
יריב לוין: כולל אותי כמובן.
דוד רותם: הנה, הגיע.
דוד רותם: הבית היהודי גם בעד.
יריב לוין: בעד - כולם
צחי הנגבי: הישיבה פתוחה ואנחנו בדיון.
צחי הנגבי: אני אבקש ממזכירת הכנסת להסביר את הנושא.
ירדנה מלר-הורוביץ: צהריים טובים, על סדר היום יש היום שתי הצעות חוק בקריאה שנייה ושלישית שתציג יושבת-ראש ועדת הפנים.
ירדנה מלר-הורוביץ: הצעת חוק אחת היא מניעת הסתננות (עבירות ושיפוט) (הוראת שעה).
ירדנה מלר-הורוביץ: השנייה היא הצעת חוק לאיסור הלבנת הון.
ירדנה מלר-הורוביץ: מדובר בהיבטים שונים של אותו נושא ולכן ביקש שר הפנים, ואת הפנייה שלו העברתי בשמו.
ירדנה מלר-הורוביץ: פניתי לוועדת הכנסת להחליט שנוכל לקיים דיון משולב בנימוק ההסתייגויות בקריאה השנייה והשלישית של שני החוקים, אמנם כאן ללא שינוי במסגרת הזמן אלא שיש איזשהו הסדר בין קואליציה ואופוזיציה שהתקבל בוועדת ההסכמות ויציג אותו נציג האופוזיציה.
יצחק הרצוג: אדוני היושב-ראש, בוועדת ההסכמות הופנתה אליי בקשה לנסות להגיע למסגרת זמן מכיוון שבמקור היו הסתייגויות, כמו שנאמר, לקרוב ל-12 שעות.
יצחק הרצוג: הסיכום שהגעתי אליו בעיקר עם חבר הכנסת דב חנין, על דעת סיעת מרצ גם כן, שהם המסתייגים העיקריים, היה שהנושא הזה יהיה משולב, כלומר שני החוקים יעלו במשולב.
יצחק הרצוג: מסגרת הזמן לא תעלה על שלוש שעות.
יצחק הרצוג: בשלוש שעות אני מציע לאפשר זמן לנואמים במסגרת הזאת וזה לא רק חמש דקות.
יצחק הרצוג: זה יכול להיות גם יותר.
יצחק הרצוג: חבר הכנסת דב חנין יפתח בעשרים דקות כי הוא המסתייג העיקרי ואני חושב שזה סביר.
יצחק הרצוג: בעקרון, ההערכה שלנו בזמנים ואני אומר את זה לפרוטוקול כדי לא לתת שגגה, שהדיון יתחיל בסביבות תשע והוא רצה לסיים לקראת חצות.
יצחק הרצוג: אני אומר שזה שלוש שעות.
יצחק הרצוג: עד שלוש שעות.
יצחק הרצוג: היום בערב.
יצחק הרצוג: אחרי זה יש דיונים עד אמצע הלילה.
ירדנה מלר-הורוביץ: > באופן פרופורציונלי אני יכולה לחלק את זה לפי גודל הסיעות המסתייגות.
יצחק הרצוג: > תורידי עשרים דקות מהשלוש שעות.
<ארבל אסטרחן: ורק המסתייגים יוכלו לדבר.
ירדנה מלר-הורוביץ: > בטח.
יצחק הרצוג: רק המסתייגים.
<ארבל אסטרחן: זה לא הופך לדיון סיעתי.
יצחק הרצוג: זה לא דיון סיעתי.
ירדנה מלר-הורוביץ: > רק המסתייגים בחלק היחסי.
יצחק הרצוג: מי שרוצה ינאם.
יצחק הרצוג: היא רואה שיש לה שש-שבע דקות - - -
<ארבל אסטרחן: זה דבר מאד חריג וצריך לדעת את זה, כי בדרך כלל עושים דברים כאלה רק בהסדרים.
יצחק הרצוג: זה עלה בוועדת ההסכמות.
יצחק הרצוג: סליחה, היושב-ראש ביקש וזה עלה בוועדת ההסכמות היום.
יצחק הרצוג: היושב-ראש ביקש, נתנו לי צ'רטר לנסות לנהל משא ומתן.
<ארבל אסטרחן: הוועדה יכולה להחליט על זה פה אחד אבל צריך לדעת שזה דבר חריג, לצמצם את זמן ההסתייגויות.
<ארבל אסטרחן: זה הכל.
יצחק הרצוג: אני לא מצמצם את זמן ההסתייגויות.
יצחק הרצוג: בשבוע שעבר, למשל, ההסתייגויות שעלו בהקשר לחוק התקציב הדו-שנתי, תחמנו את זה חד-פעמי.
יצחק הרצוג: כלומר, הורדנו את כל ארבעת הסבבים לשני סבבים.
<ארבל אסטרחן: אז פורמלית החלטת הוועדה היתה לא לשנות את הזמן אלא רק לנמק.
ירדנה מלר-הורוביץ: > נכון ואז הכנו את רשימת הנואמים לפי סבבים כמספר ההסתייגויות.
ירדנה מלר-הורוביץ: פה הם אומרים: ממילא אנחנו יודעים שאנחנו לא ננמק את כל הזמן שעומד לרשותנו, אז במקום שיהיו לנו בסבב הראשון חמש דקות להסתייגות, יהיו לנו שבע דקות.
יצחק הרצוג: זה לילה ארוך וההבנה היא על דעת כולם.
דוד רותם: אנחנו אין לנו בעיה לשבת פה עד שלוש לפנות בוקר, אבל לאופוזיציה יש בעיה.
יצחק הרצוג: זאת היתה בקשה שהגיעה מהקואליציה וזה נועד לאפשר גם לדון בחוק.
צחי הנגבי: זה לא מגביל את זמן המסתייגים בפועל אלא ההפך, מאפשר להם יותר זמן.
יצחק הרצוג: בתוך השקלול יש סיעה אחת של 11 חברי כנסת שברור לי שהיא לא תנאם.
צחי הנגבי: אין הסתייגויות מההבנה שהיתה.
<ארבל אסטרחן: תחזור על זה שמסגרת הזמן לשתי הצעות החוק תהיה שלוש שעות ותחולק בין המסתייגים.
צחי הנגבי: מה שאמרת.
צחי הנגבי: מסגרת הזמן לדיון שנקבע בשתי הצעות החוק בדיון משולב היא לשלוש שעות, כאשר לא תהיה הקפדה על החלוקה הפנימית ולמסתייגים תינתן אפשרות לדבר כפי שיושב-ראש הישיבה יוכל לנווט את הדיון, ובלבד שהוא לא יעלה על שלוש שעות.
צחי הנגבי: אנחנו נצביע על הצעה זו.
צחי הנגבי: בעד ההצעה – פה אחד
צחי הנגבי: ההצעה התקבלה פה אחד.
צחי הנגבי: תודה, הישיבה הסתיימה.
צחי הנגבי: התכנסנו לצורך דרמה שנעלמה לנו מתוך הידיים.
צחי הנגבי: חשבנו שיהיו היום דילים, הכרעות דרמטיות וכל מיני דברים כאלה, אבל בסך הכול נשארו חמישה מועמדים על חמישה מקומות ואקרא את נהלי ההצבעה.
דוד רותם: היו שישה, רק מחקת אחד.
צחי הנגבי: אני לא מוחק אף אחד ולא מצרף אף אחד.
צחי הנגבי: רשימת חברי הכנסת המועמדים לאסיפה הבוחרת לפי חוק הרבנות הראשית לישראל - כידוע, הכנסת הסמיכה את ועדת הכנסת לבחור את חמשת נציגי הכנסת לאסיפה הבוחרת לפי חוק הרבנות לישראל, התש"ם-1980.
צחי הנגבי: כל אחד מחברי הכנסת שאינו שר או סגן שר רשאי היה להציג את מועמדותו בכתב למזכירות ועדת הכנסת עד ליום חמישי, 30 במאי.
צחי הנגבי: ההצבעה תהיה גלויה, בהתאם להליך הקבוע בסעיף 66 לתקנון הכנסת.
צחי הנגבי: בשל העובדה כי מספר המועמדים הוא כמספר נציגי הכנסת שיש לבוחרם יאמר כל אחד מחברי ועדת הכנסת המשתתף בהצבעה אם הוא תומך - בכולם, בחלקם, בכל אחד אחד מהם – או מתנגד לבחירתם.
צחי הנגבי: שמות החברים, לפי סדר האל"ף-בי"ת, הם: חבר הכנסת ישראל אייכלר, חברת הכנסת גילה גמליאל, חברת הכנסת עליזה לביא, חברת הכנסת מירי רגב וחבר הכנסת יוני שטבון.
צחי הנגבי: אני רואה שכבר, עוד טרם אושר חוק הייצוג הנשי, יש לנו כבר רוב מוחץ.
יריב לוין: בזכות העובדה שהליכוד הציג שתי נשים.
אורי מקלב: כן, אבל זה בא על חשבון נציג אופוזיציה נוסף.
אורי מקלב: אני חושב שמחמישה יש רק איש אופוזיציה אחד זה לא מידתי.
יריב לוין: אז אומר לחבר הכנסת מקלב שאנחנו לומדים לאט.
יריב לוין: למדנו מהאופוזיציה שאפשר לעשות מיוריזציה של הכול.
יריב לוין: אנחנו מיישמים בשלבים: הפעם נתנו בכל זאת נציג אחד לאופוזיציה, אני מבטיח לך – לא יחזור על עצמו בהמשך.
אורי מקלב: אפילו אחד לא.
ישראל אייכלר: האופוזיציה לא תקבל אפילו אחד.
יריב לוין: אני מתחייב.
ישראל אייכלר: עד שאתה תהיה באופוזיציה, יריב.
יריב לוין: עד אז אני מבטיח שלא יהיה.
צחי הנגבי: אתחיל בהקראת שמות החברים.
צחי הנגבי: יריב לוין, האם אתה תומך בכל החמישה?
צחי הנגבי: אקריא רק שמות של אנשים שנמצאים כאן וממלאי מקום, אם יש.
צחי הנגבי: דוד רותם.
דוד רותם: אני אתמוך בכל החמישה.
צחי הנגבי: איילת שקד.
צחי הנגבי: אורי מקלב.
אורי מקלב: בהחלט כן.
אורי מקלב: אין אצלי שום הבדל בין בחירה חסויה או גלויה.
אורי מקלב: אותו תהליך אני עושה בין אם חסוי ובין אם גלוי.
אורי מקלב: אין חשש.
צחי הנגבי: חבר הכנסת יצחק וקנין.
יצחק וקנין: בכל החמישה.
צחי הנגבי: רינה פרנקל, סיעת יש עתיד.
צחי הנגבי: אני גם כן בעל זכות הצבעה, ואני תומך בחמשת המועמדים.
צחי הנגבי: חבר הכנסת אברהם מיכאלי, אדוני נותר.
צחי הנגבי: אתה מכיר את שמות המועמדים?
צחי הנגבי: אקרא אותם: חבר הכנסת ישראל אייכלר, חברת הכנסת גילה גמליאל, חברת הכנסת עליזה לביא, חברת הכנסת מירי רגב וחבר הכנסת יוני שטבון.
צחי הנגבי: האם אדוני תומך בהם?
צחי הנגבי: אני מכריז בזאת שנבחרו נציגי הכנסת לאסיפה הבוחרת.
צחי הנגבי: נציגי הכנסת לאסיפה הבוחרת לפי חוק הרבנות הראשית לישראל הם: ישראל אייכלר, גילה גמליאל, עליזה לביא, מירי רגב ויוני שטבון.
צחי הנגבי: מזל טוב – אין פה אף אחד מהנציגים.
משה גפני: הנה הרב אייכלר.
צחי הנגבי: הרב אייכלר, אבקשך למסור לכל חבריך הנבחרים את ברכת הוועדה.
צחי הנגבי: יש לך מה לומר לאחר בחירתך?
ישראל אייכלר: אני לא רוצה להאריך בדברים, אני רק רוצה לומר שאני מאוד בידידות עם יריב לוין ואני יודע שהיום הוא מאוד כועס בגלל היחסים בין האופוזיציה לקואליציה.
משה גפני: גם אני כועס, יותר ממנו.
יריב לוין: ואני מבטיח שעוד יהיו לכם הרבה סיבות לכעוס.
משה גפני: בסדר, אז נכעס.
משה גפני: למה, אני צריך להצביע לדודו רותם?
צחי הנגבי: חבר הכנסת גפני, אני מבקש.
יריב לוין: בינתיים רותם הצביע בשביל אייכלר.
יריב לוין: זה כרגע המצב.
צחי הנגבי: חבר הכנסת גפני, נא לשבת.
צחי הנגבי: זאת פעם אחרונה שאני מבקש.
צחי הנגבי: ישראל, רצית לומר משהו?
ישראל אייכלר: הייתי ממש באמצע משפט.
ישראל אייכלר: רציתי לומר שכשחבר הכנסת יריב קבע שיש ארבעה לקואליציה של 68 מנדטים ורק נציג אחד בודד ל-52 חברי אופוזיציה הוא קבע לפני ההצעה הזאת שאין יחס הוגן כלפי האופוזיציה.
צחי הנגבי: ישראל, אנחנו אחרי ההצבעה.
צחי הנגבי: רציתי רק אם יש לך - - -
ישראל אייכלר: אני רוצה להרגיע אותו פשוט, שלא יחשוב - - -
צחי הנגבי: תרגיע אותו אחרי הישיבה.
ישראל אייכלר: אבל אני רוצה לומר שאנחנו צריכים לבחור קודם כול רבנים שיהיו קודם כול יראי שמיים, יודעי תורה ובעזרת השם נבחר בצורה עניינית לפי מה שיורו לנו גדולי ישראל.
דוד רותם: אתה מזכיר לי את האמרה: איך יודעים שלתלמידי חכמים יש חוש הומור?
דוד רותם: כתוב: מרבים שלום בעולם.
דוד רותם: איזה רב יכול להיות ירא שמיים וגם להיבחר לרבנות ראשית?
צחי הנגבי: לא צריך להגיב, זו היתה שאלה רטורית.
צחי הנגבי: בבקשה, חבר הכנסת וקנין.
יצחק וקנין: אני רוצה להגיד משהו ליריב.
יצחק וקנין: אני מבין את הכעס שלו.
יצחק וקנין: מאחר שכבר הספקתי להיות במערכת ההצבעה החשאית הזאת לא פעם אחת, גם כמי שספר את הקולות, אני חושב שאני יודע לזהות שאולי מפנים אלינו איזו אשמה.
יצחק וקנין: אני אומר באחריות: מישהו צריך לעשות סדר בבית.
יצחק וקנין: אני לא חושב שמישהו צריך לאיים על מישהו שהוא יעשה כנגדו דבר כזה או דבר אחר.
יצחק וקנין: זה לא מתאים ליריב לוין.
יצחק וקנין: באמת, אני אומר את זה כחבר טוב שלך.
יצחק וקנין: זה לא מתאים לנו, זה לא המקום שלנו.
יצחק וקנין: אני חושב שאם היית רואה את הפתקים היית מבין שגם מהבית שלך תקעו אותך כמו שצריך.
דוד רותם: בעיקר מהבית שלו.
צחי הנגבי: זה לא לדיון בוועדה הזו.
צחי הנגבי: זה - - -
יצחק וקנין: אני זוכר את הבחירה של רוני בר-און, ואז גם היה אותו דבר על כל אחד, לא על ארבעה קולות.
צחי הנגבי: חבר הכנסת וקנין, הנושא הזה יידון בהנהלת האופוזיציה והקואליציה.
יצחק וקנין: תראה, אני לא רוצה שתיווצר פה איזו אווירה לא נכונה, מכיוון שיש פה מין דבר כאילו שמאשימים מישהו.
יצחק וקנין: לדעתי היה צריך להגיע להסכמים בנושא הזה לפני ההצבעות.
יצחק וקנין: אם היו מגיעים להסכמים אז כל הדבר הזה לא היה, וזאת הטעות.
יריב לוין: ברשותך, חבר הכנסת וקנין, כדי להעמיד את הדברים על דיוקם, אני חושב שמה שחשוב זה לא השאלה מי הצביע איך בהצבעה החשאית, כי זו זכותו של כל חבר כנסת לתמוך בכל מועמד, כפי שהוא מוצא לנכון.
יריב לוין: השאלה היתה האם מלכתחילה, כמו שאתה אומר, מגיעים להבנה או לא והאם נוהגים בהגינות במובן זה שכשם שהקואליציה הקפידה להציג רק מועמד אחד לכל תפקיד, היתה אמורה האופוזיציה לעשות את אותו דבר ולא עשתה.
יריב לוין: יתרה מכך, אני אומר כאן, בשולחן הזה, מאחר שיושב כאן חבר הכנסת מקלב והוא גם עדי בעניין הזה - היתה פגישה לפני ההצבעות, שהתקיימה ביוזמתו של חבר הכנסת מקלב, ביחד עם חבר הכנסת אטיאס.
יריב לוין: ובפגישה הזאת הודיע לי חבר הכנסת אטיאס שלא משנה לאיזה הבנות נגיע או לא נגיע, הוא בשום פנים ואופן לא יוריד את מועמדותו של יצחק כהן לוועדה לבחירת שופטים.
יריב לוין: ולכן הטענה כאילו היה צריך לסכם ולא ניסו לסכם דברים - - -
יצחק וקנין: סיכמו לגבי דוד אזולאי.
יצחק וקנין: הוא ירד.
יריב לוין: היה רק גורם אחד שלא רצה לסכם את הדברים מראש וזו היתה האופוזיציה, והגורם הפעיל באופוזיציה שלא רצה לסכם היתה סיעת ש"ס.
יריב לוין: ולצערי, חבריי מיהדות התורה העדיפו בעניין הזה לא לנהוג באופן עצמאי אלא לפעול כשלוחה שלכם, ושגו בעיניי.
יריב לוין: אני אומר את הדברים באופן גלוי וברור.
יריב לוין: אני רק אומר, נוצר כאן תקדים שבו ישנה מיוריזציה של צד אחד, והתקדים הזה הוא תקדים שמשחק לשני הכיוונים.
יריב לוין: אי-אפשר ביד אחת לבחור בשני מועמדי אופוזיציה - - -
ישראל אייכלר: למה אתה קורא לזה תקדים?
ישראל אייכלר: אתה יצרת את התקדים - - -
יריב לוין: אי-אפשר לבחור ביד אחת בשני מועמדי אופוזיציה ואחר כך, ביד השניה, עוד אפילו להתלונן שכשהקואליציה לא מנצלת את הרוב שלה – היא יכולה לבחור את כל החמישה ובכל זאת בוחרת בארבעה ונותנת נציג אחד לאופוזיציה – עוד לבוא בטענות.
יריב לוין: ואני אומר בצורה גלויה: אני אנהג על-פי הדרך שהורו רבותינו, חכמי סיעת ש"ס.
צחי הנגבי: רבותי, הנושא הזה אני לא יודע איך נקלענו אליו.
צחי הנגבי: הוא לא קשור לסדר היום שלנו.
ישראל אייכלר: הוא באמת לא קשור, כי - - -
צחי הנגבי: ישראל, נתתי לך את הזכות כדי לברך בשם הנבחרים.
צחי הנגבי: ניצלת את זה למשהו אחר, יריב הגיב, זה מאחורינו.
צחי הנגבי: על סדר יומנו הצעת חוק שהוועדה אישרה פה אחד.
צחי הנגבי: היא עברה קריאה טרומית, לאחר מכן הוכנה לקריאה ראשונה - - -
אברהם מיכאלי: היא עברה אתמול במליאה בקול אחד.
צחי הנגבי: לא, לא.
צחי הנגבי: שמונה - אפס.
צחי הנגבי: נעלה אותה שוב לקריאה שניה ושלישית.
צחי הנגבי: הכוונה היא להעלות אותה היום.
צחי הנגבי: המטרה זכורה, זה הנושא של הסדרת יושב-הראש של הוועדה המשותפת לתקציב הביטחון של ועדת הכספים וועדת החוץ והביטחון, באותו נוסח שאושר, כהוראת שעה עד סוף שנת 2014, כפי שסוכם כאן.
צחי הנגבי: מישהו רוצה להתבטא?
צחי הנגבי: בשעתו תמכנו בזה והעברנו את זה, גם במליאה.
צחי הנגבי: מי בעד? מי נגד?
צחי הנגבי: בעד – 6
צחי הנגבי: אנחנו רוצים לפטור את זה מחובת הנחה כדי שהקריאה השניה והשלישית תתבצע היום.
צחי הנגבי: תודה, זה פטור.
צחי הנגבי: חבר הכנסת שטרית, בבקשה.
מאיר שטרית: עומדת הצעת חוק שעברה במליאה לפני כמה שבועות, של אלעזר שטרן שהוא חבר הקואליציה.
מאיר שטרית: החוק הזה לא נדון, ועדת הכנסת צריכה להחליט לאיזו ועדה להעביר אותו.
מאיר שטרית: זה תוקע, מבחינתנו, את כל ההליך של קידום הצעת החוק.
מאיר שטרית: אפשר להתנגד להצעת החוק, אפשר לתמוך בה, אבל צריך להעביר אותה.
דוד רותם: יש וטו.
מאיר שטרית: אבל אי-אפשר לעשות וטו על - - -
דוד רותם: אפשר לעשות וטו על כל קידום של החוק הזה ואנחנו, כחברי קואליציה, מחויבים לו.
מאיר שטרית: אי אפשר וטו על דיון בוועדת הכנסת.
מאיר שטרית: הממשלה אישרה את החוק.
יריב לוין: חבר הכנסת שטרית, בעניין הזה אני לוקח עלי את האחריות במלואה.
יריב לוין: ביקשתי מיושב-ראש הוועדה – כפי שנהוג, בקדנציה הקודמת יושב-ראש הקואליציה ביקש ממני בקשות כאלה - ביקשתי ממנו שלא להביא כרגע את הנושא לדיון מהטעם הפשוט שכפי שאנחנו נוהגים תמיד בקואליציה אנחנו מסכמים בינינו את הדברים ומגיעים בלי להפתיע אחד את השני ובלי לנסות לקבל החלטות אחד על הראש של השני.
יריב לוין: משעה שהוטל וטו אנחנו מחויבים לו.
יריב לוין: דרך אגב, העברתי אליך בכתב אתמול, אני מצפה לקבל תשובה כדי שנוכל לנהוג גם על-פי דרישת
יריב לוין: כם באופן שוויוני לגמרי בכל העניינים.
מאיר שטרית: נבחרו היום נציגי הכנסת לאסיפה הבוחרת של הרבנות?
מאיר שטרית: יש לזה השלכות לגבי הצעת החוק הזו, כי על-פי חוות דעת של היועץ המשפטי לכנסת, שקיבלתי בכתב - - -
צחי הנגבי: מי חתום עליה?
מאיר שטרית: איל ינון.
צחי הנגבי: יש לך את חוות הדעת של איל ינון?
צחי הנגבי: לא ראיתי אותה.
מאיר שטרית: אני יכול להקריא אותה.
מאיר שטרית: איל ינון כותב: "עמדתנו בסוגיית היחס בין חוק שטרן לבין בחירת נציגים לגוף הבוחר נמסרה במסגרת חוות דעת שנכתבה לבקשת חבר הכנסת משה גפני – מצורף בזה – ושהעתקה נמסר לחבר הכנסת שטרן.
מאיר שטרית: לפי האמור בחוות הדעת, מאחר שטרם החלו ההליכים הפורמליים לבחירת הרבנים הראשיים - קרי: הקמת ועדת בחירות, קביעת מועד בחירות, בחירת נציגים לאסיפה בוחרת – הרי ככל שיסתיימו הליכי החקיקה של חוק שטרן לפני פתיחת ההליכים הללו ניתן יהיה להחילו כבר על הבחירות הנוכחיות.
מאיר שטרית: ככל שההליכים הפורמליים יחלו עוד בטרם יעבור החוק בקריאה השלישית, הרי שלא ניתן יהיה להחילו, לשיטתנו, גם אם הוא יעבור לפני מועד הבחירות לרבנות, וזאת ביחס לבחירות הקרובות.
מאיר שטרית: לשאלתך אם יתקיימו בחירות לחמשת נציגי הכנסת לאסיפה הבוחרת ביום ד' הבא – הרי שלדעתנו לא ניתן יהיה להחיל את חוק שטרן בבחירות הקרובות, אלא אם כן החוק יעבור לפני יום ד' הבא בקריאה השלישית.
מאיר שטרית: " זה נכתב בשבוע שעבר.
מאיר שטרית: במילים אחרות, בחירת נציגי הכנסת לאסיפה הבוחרת לרבנות בעצם קוברת את חוק שטרן.
צחי הנגבי: זאת עמדת היועץ המשפטי לכנסת.
צחי הנגבי: אני לא אומר שהיא לא נכונה, אני רק אומר שזאת העמדה - - -
דוד רותם: זה מחייב את מי?
מאיר שטרית: מה זאת אומרת את מי?
מאיר שטרית: את כולם.
דוד רותם: אני מציע שחוק שטרן יגיע לוועדת החוקה ואתה תראה איך שהוא יחול מהבחירות הקרובות.
מאיר שטרית: אני בעד, לכן ביקשתי להעביר אותו לדיון בוועדת החוקה.
מאיר שטרית: אבל כרגע זה תקוע בגלל הוטו של הבית היהודי, למרות שהיה סיכום גם אתנו.
צחי הנגבי: לא תוקע, זה ההסכם הקואליציוני.
צחי הנגבי: המושג "תוקע" הוא מושג אסוציאטיבי שלילי.
צחי הנגבי: יש קואליציה ויש לה כללי משחק.
מאיר שטרית: למרות שהיה סיכום - - -
דוד רותם: מאיר, חוק שטרן וחוק עמר יידונו באותה ישיבה.
צחי הנגבי: בכל מקרה, הנושא הזה איננו לוועדת הכנסת בעת הזו אלא לדיוני הנהלת הקואליציה.
מאיר שטרית: השאלה שלי היא האם בחירת הנציגים של הכנסת היום קוברת את היכולת להעביר את החוק הזה.
צחי הנגבי: זה מה שהקראת כרגע.
צחי הנגבי: אני לא ידעתי שזאת חוות הדעת.
צחי הנגבי: אנחנו לא במעמד של ערכאת ערעור על היועץ המשפטי.
צחי הנגבי: זאת עמדתו.
מאיר שטרית: אתמול אמר יושב-ראש הקואליציה שזה לא כך.
מאיר שטרית: לדעתו של יושב-ראש הקואליציה זה חל רק על נציגי הכנסת.
צחי הנגבי: זה דיון בין משפטנים.
צחי הנגבי: כרגע זה לא בהכרעה שלנו.
צחי הנגבי: אני באמת לא יודע מה התשובה לשאלה שאתה מעלה.
מאיר שטרית: לכן אני מתלבט האם לבקש רביזיה על החלטת הבחירה, למשל, כדי לעכב את העניין הזה.
מאיר שטרית: זה מבחינתי, כדי שלא יחול.
דוד רותם: אתה צודק שתבקש רביזיה, כי אז אולי אפשר יהיה לפתוח את הרשימה.
מאיר שטרית: אני לא רוצה לפתוח את הרשימה, אין לי שום דבר נגד הרשימה.
מאיר שטרית: אני בעד הקואליציה, אני לא נגד הקואליציה.
מאיר שטרית: אבל - - -
צחי הנגבי: תתייעץ עם יו"ר הקואליציה בעניין.
צחי הנגבי: תודה, רבותי.
יריב לוין: רבותיי, אני מתכבד לפתוח את ישיבת ועדת הכנסת.
יריב לוין: אני מברך את האורח שהצטרף אלינו.
אחמד טיבי: מודה לך, אדוני.
יריב לוין: חבר הכנסת גפני, זה יהיה תקדים מעניין איך זה מנמקים רביזיה עם הגב לוועדה.
משה גפני: יש לי נימוקים ארוכים מאוד על הרביזיה.
משה גפני: אבל אני לא רוצה לקחת סתם את הזמן של הוועדה.
משה גפני: אני רואה שפשוט כולם מתוכנתים פה, אף אחד לא חושב על העניין הזה, ולאף אחד לא אכפת הכבוד של הכנסת.
משה גפני: לכן אני מסיר את הרביזיה.
אברהם מיכאלי: יש עוד רביזיה היום, אדוני היושב-ראש.